עכשיו 14

עכשיו 14 (נקרא גם ערוץ 14), הוא ערוץ טלוויזיה מסחרי ישראלי בבעלות יצחק מירלשוילי. הערוץ הוקם תחת רישיון שידור כערוץ מורשת, ועלה לאוויר ב־30 ביוני 2014 באפיק 20 בכבלים ובלוויין תחת המיתוג "ערוץ 20". ב-18 בינואר 2021 זכה הערוץ במכרז לשידור באפיק 14, ובנובמבר של אותה השנה החל לשדר באותו אפיק תחת השם הזמני "ערוץ 14 בהרצה", ולאחר מכן מותג כערוץ "עכשיו 14", והחל לשדר שידורי חדשות ואקטואליה. הערוץ מזוהה עם הימין הפוליטי בישראל ובייחוד עם תמיכה בבנימין נתניהו. הערוץ אינו משדר בשבתות ובמועדי ישראל. הערוץ הוא בבעלות חברת "ערוץ יהודי ישראלי" בע"מ שבעל השליטה בה הוא איש העסקים יצחק מירלשוילי. מנכ"ל הערוץ הוא אריאל אדרי, העורך הראשי הוא יורם כהן ויושב ראש מערך חדשות 14 הוא אלון מזר. הערוץ הוא ערוץ מסחרי זעיר, ועל כן אין לו חברת חדשות והוא אינו מחויב להפיק הפקות מקור באמצעות בתי הפקה חיצוניים. על פי הערוץ, מועסקים בו מעל ל-350 עובדים. באוגוסט 1997 אישרה הממשלה את דו"ח ועדת יוסי פלד, שהוקמה להכנת הצעה להרחבת מערך שידורי הטלוויזיה והרדיו לציבור וארגונו מחדש. הדו"ח המליץ לאמץ מדיניות חדשה ליצירת שוק חופשי של תקשורת אלקטרונית אשר תושתת על העיקרון של "שמיים פתוחים" לכול. הוועדה המליצה על מתן רישיונות לשידורי לוויין ישירים לבית הצרכן (טלוויזיה מלוויינים – yes), הקמת ערוץ מסחרי נוסף (לימים ערוץ 10) והקמת חמישה או שישה ערוצים ייעודיים שישודרו בכבלים ובלוויין – בשפה הערבית, לדוברי רוסית ואמהרית, למורשת ישראל, ערוץ של מוזיקה ישראלית וערוץ חדשות ומידע שימומנו כולם מפרסומת מסחרית. בשנת 1998 פרסם משרד התקשורת, באמצעות המועצה לשידורי כבלים ולשידורי לוויין, את המכרז למיון מוקדם להקמת חמישה ערוצים מסחריים ייעודיים למגזרי אוכלוסייה ששידוריהם מאופיינים בנושאים מסוימים או לז'אנרים מסוימים. ההחלטה כללה הקמה של ערוץ בערבית (הלא TV), ערוץ החדשות הייעודי (שלבסוף לא הוקם), ערוץ ברוסית (ערוץ 9), ערוץ מוזיקה (ערוץ 24) וערוץ מורשת. פרסום המכרז הפרטני לערוץ מורשת התעכב למשך מספר שנים מעת פרסום המכרז למיון המוקדם. ביולי 2005 פורסם המכרז לערוץ המורשת. קבוצת הירש מדיה, בבעלות איש העסקים שלמה בן-צבי הייתה המתמודדת היחידה והיא זכתה במכרז. בן־צבי כבר הקים בשנת 2003 את "ערוץ התכלת", ערוץ מורשת בתשלום למנויי הטלוויזיה בכבלים בשידור הדיגיטלי ולמנויי חברת הלוויין. מאחר שהערוץ היה בתשלום, ולא שידר פרסומת, המהלך היה אפשרי על פי כללי משרד התקשורת. זמן קצר לפני תחילת השידורים רכש איש העסקים האמריקאי רון לאודר 24% ממניות הערוץ. "ערוץ התכלת" נסגר ב־31 במרץ 2006, בהתאם להסכם שבין הערוץ לבין חברות הכבלים והלוויין, עם קבלת הרישיון לערוץ הייעודי בנושא מורשת ישראל. לאחר הזכייה במכרז נכנסה חברת תיא תקשורת כשותפה במחצית מהבעלות, אך פרץ סכסוך בין שתי החברות השותפות, הערוץ לא הוקם עקב חוסר כדאיות כלכלית וזכייתה של הקבוצה במרכז להפעלת הערוץ בוטלה בדצמבר 2006. בפברואר 2008 הודיעה מועצת הכבלים והלוויין כי תפרסם שוב מכרז לערוץ מורשת. במרץ 2012 פורסם המכרז השני. על–פי תנאי המכרז, ההון העצמי של בעלי הערוץ צריך לעמוד על 24 מיליון שקל, הזוכה עצמו יעמיד ערבות בגובה שלושה מיליון שקל לקיום תנאי הרישיון, שידורי הערוץ ימומנו ממכירת פרסומות וחסויות, וכן ממכירת תוכניות וחלקי תוכניות ושידורי הערוץ צרכים להקיף נושאים הקשורים למורשת ישראל, לדת היהודית, להיסטוריה, לתרבות ולמסורת של העם היהודי בתפוצות ובמדינת ישראל. איש העסקים יצחק מירלשוילי היה המתמודד היחיד במכרז, והוא זכה בו. באוגוסט 2013 קיבל את הרישיון להפעלת הערוץ. קודם להקמת הערוץ, שידוריו החיים של ערוץ 20 שודרו מאולפנים אשר משמשים את תוכנית המציאות "האח הגדול", בנווה אילן. ב–30 ביוני 2014 החלו שידורי הניסיון של הערוץ עם תוכניות ששודרו במשך מספר שבועות. בתנאי הרישיון נאסר על הערוץ לשדר שידורים שאינם קשורים למורשת ישראל, והמועצה לשידורי כבלים ושידורי לוויין דחתה את בקשתו לשדר משחקי כדורסל. ביוני 2015 הטילה המועצה על הערוץ קנס בגין חריגה מתנאי הרישיון על שידור עצרת בחירות, ובאוגוסט אותה שנה הוטל עליו קנס נוסף עקב שידור מבזקי חדשות. בדצמבר 2016 אישרה המועצה לשידורי כבלים ולשידורי לוויין לערוץ 20 לשדר חדשות, בהיקף של עד שעה בשעות הפריים–טיים ועד 30 דקות בשאר היום. ברישיון הערוץ נקבע אופיו: "שידורי הערוץ יקיפו מגוון רחב של נושאים, הקשורים למורשת ישראל, לדת היהודית, להיסטוריה, לתרבות ולמסורת של העם היהודי בתפוצות ובמדינת ישראל, בהתחשב בהוויה התרבותית והחברתית של הציבור היהודי על כל מרכיביו, זרמיו וגווניו, במדינת ישראל ובתפוצות". ב–4 במאי 2017 נבחר ערוץ 20 להיות המפעיל של ערוץ הכנסת למשך עשור. ב–7 בדצמבר פסלה מועצת הכבלים והלוויין את הצעת הערוץ עקב כשלים שנתגלו בה. במדד המותגים של גלובס לשנת 2017 דורג הערוץ במקום השלישי בקטגוריית ערוצי הטלוויזיה. ביולי 2017 פתחה מועצת הכבלים והלוויין בהליך הפרה נגד הערוץ, בעקבות שידור ריאיון עם ראש הממשלה בנימין נתניהו, כאשר לערוץ טרם היה אישור מלא לשדר חדשות. ב־19 בדצמבר 2017 כתב מנכ"ל ערוץ 20 שכי פרנץ ליו"ר מועצת הכבלים והלוויין שאנשי הערוץ נערכים להחזרת רישיון השידור והפסקת השידורים שלו, בטענה שמועצת הכבלים מצרה את רגלי הערוץ ופוגעת ביכולתו לשדר וכי "כל בר דעת מבין שישנה מגמה מכוונת ושיטתית". למחרת פרש הערוץ מהוועדה הישראלית למדרוג בנימוק שהיא חוטאת למטרתה לקיים מדידה אמינה ואובייקטיבית. עובדי הערוץ החלו להפגין בקריאה נגד סגירתו. ב־26 בדצמבר החלה הנהלת הערוץ לחלק לעובדים מכתבי שימוע לפני פיטורים. באוגוסט 2017 הטילה מועצת הכבלים והלווין קנס של 100,000 ש"ח על הערוץ, עקב סירובו לארח בתוכניותיו נציגים של היהדות הרפורמית והקונסרבטיבית. הערוץ ערער על כך לבית המשפט המחוזי בירושלים, אך ערעורו נדחה. במהלך ינואר 2018 הוביל שר התקשורת איוב קרא בכנסת דיוני חקיקה במטרה להציל את הערוץ, שהפכו לדיונים בדבר הסדרה כוללת של שוק השידורים בישראל. בפברואר 2018 אושר תיקון לחוק הרשות השנייה לטלוויזיה ורדיו, תיקון המכונה גם "חוק ערוץ 20", אך חל גם על ערוצים נוספים. התיקון מאפשר לבעלי רישיון ערוץ ייעודי בכבלים ובלוויין, לקבל מהרשות השנייה רישיון "ערוץ זעיר ייעודי". על בעל רישיון זה לשדר לפחות 51 אחוזים משידוריו תוכניות שמתקיים בהן הייעוד המיוחד שנקבע או לחלופין עליו להוציא לפחות 51 אחוזים מהכנסותיו על שידורים מעין אלה. ערוץ זעיר זכאי להקלות אסדרתיות משמעותיות ביחס לבעלי הרישיונות הרגילים. בין השאר, הקלות בחובה להשקיע בהפקה מקומית, ופטור מהפקת סוגה עילית, ממינימום השקעה בתוכן, ומחובת שידורים בשפה הערבית וכן אפשרות לשדר חדשות ללא הקמת חברת חדשות. במרץ 2018 קיבל הערוץ רישיון שידור זעיר ייעודי ועבר מפיקוחה של המועצה לשידורי כבלים והלוויין לפיקוחה של הרשות השנייה. במרץ 2018 בוצעה שורה של מינויים בערוץ 20, שכללו את מינויו של בועז גולן, מייסד ועורך האתר חדשות 0404, לתפקיד עורך חדשות ראשי, ואת מינויו של יוני שגיא לתפקיד ניהול המחלקה המסחרית ומחלקת הדיגיטל, באותה תקופה הוקמה חטיבת החדשות של ערוץ 20. ב־25 במרץ 2018 החל הערוץ לשדר את מהדורת חדשות 20 – מהדורת החדשות המרכזית שלו, בשעה 20:00 בהגשת דנה סומברג. המהדורה הראשונה זכתה לרייטינג של 3.2% והייתה למהדורה השלישית הנצפית באותו ערב בטלוויזיה. עם זאת, בערוץ נשמעו קולות ביקורת על שיטת המדידה על רקע אי המדידה בדיגיטל. בשנים 2018–2019 קיים הערוץ שיתוף פעולה עם תחנת הרדיו גלי ישראל, במסגרתו הפיק הערוץ מהדורות חדשות שעתיות ושידר במהלך שעות הבוקר והצהריים שידור חי מאולפני תחנת הרדיו. ביולי 2021 התחיל הערוץ להוציא מגזין מודפס חודשי בשם "מגזין 20", שבהמשך שונה שמו ל"עכשיו 14 מגזין". ב־18 בינואר 2021 זכה הערוץ במכרז לשידור באפיק 14, לאחר שערוץ 10 שהשתמש באפיק התמזג עם רשת 13 והאפיק עמד לא מנוצל. הערוץ לא קיבל רישיון אחר לשידור מרישיונו הקודם. באוגוסט 2021 שכר הערוץ אולפנים במודיעין-מכבים-רעות והעביר לשם את מרבית שידוריו. ב־28 בנובמבר 2021 עבר ערוץ 20 לאפיק 14, ושינה את שמו ל"עכשיו 14", ומוכר גם כערוץ 14. גם לאחר המעבר לאפיק 14, הוחלט כי לא יחזרו למדידה הרשמית בוועדת המדרוג. ערב ההשקה מ־28 בנובמבר, שהחל ב-20:00 והסתיים לקראת חצות, הניב כ־4.51% בסך הכל לערוץ, על פי נתון לא רשמי מאחת מפלטפורמות הטלוויזיה. לקראת המעבר לערוץ 14 בנובמבר 2021, מגישי ערוץ 20 בועז גולן וינון מגל החלו בקמפיין מחאה נגד yes בה התנתקו מהחברה, שלטענתם סירבה לשדר את הערוץ ב־HD. ב־yes הכחישו והגיבו כי "איכות השידור תישאר כפי שהיא היתה, קרי רגילה (SD הפרדה סטנדרטית) בממיר הלוויני, והפרדה גבוהה HD בממירי +yes ו־STINGTV", כשבנוסף לכך, טענה כי לצופי הערוץ שמנויים ב־yes אפשרות לקבל ממיר אינטרנטי שישדר את הערוץ ב-HD. ב־16 בדצמבר החלה yes בשידור הערוץ באיכות הפרדה גבוהה HD גם בממיר הלווייני. שידורי הערוץ כוללים את תוכני מחלקת החדשות של ערוץ 20 לשעבר. תחקיר של TheMarker הראה כי מפרסמים גדולים נמנעו מלפרסם בערוץ. בעקבות כך הערוץ קרא לחרם על חברות שנמנעו מפלרסם בו. דוח של רשות התחרות ב-2024 קבע שאין בהחלטה שלא לפרסם בערוץ משום פגיעה בתחרות. במרץ 2022 פורסמו נתוני מדרוג של הערוץ מאז המעבר ל"עכשיו 14" שנעשו על ידי הוועדה הישראלית למדרוג שנעשו בשעות הצפייה העיקריות בין 20:00–23:00. הבדיקה נעשתה במשך שלושה שבועות ברציפות. הבדיקה הראשונה נעשתה לשבוע שבין 6 ל־12 במרץ. על פי הבדיקה הרייטינג עמד על 1.1% בקרב משקי בית מכלל האוכלוסייה ו־1.3% בקרב משקי בית יהודים. הבדיקה שנעשתה לאחר מכן בשני השבועות שלאחר מכן העלתה תוצאות דומות, אך כעבור חודשיים עלה ל־2%. ב־30 באוקטובר 2022 הודיע הערוץ על נכונותו לשוב לוועדת המדרוג, לאור הוספת הערוץ הדיגיטלי למדידה. במוצאי הבחירות לכנסת העשרים וחמש ושידור המדגמים, שבר הערוץ שיא ראשון, כשהתייצב על ממוצע צפייה של 6.3% לאורך המשדר. ב־5 במרץ 2023, עם הצטרפותו של שרון גל להגשת המהדורה המרכזית, זכתה המהדורה ל-8.1% רייטינג ו־307 אלף צופים והיתה למהדורת החדשות השנייה הנצפית ביותר באותו ערב. מאז התייצבה כמהדורה השנייה הנצפית ביותר בישראל, לאחר המהדורה המרכזית של חדשות 12. ב־23 ביוני 2024 הגיע הערוץ לנתון שיא חדש, 13.8% רייטיניג, שהושג בתוכנית "הפטריוטים" בה התראיין בנימין נתניהו. אף על פי שתנאי הרישיון של הערוץ קובעים שכערוץ מורשת על הערוץ לתת ביטוי לכל מרכיביו, זרמיו וגווניו של העם היהודי בישראל ובתפוצות, מאז תחילת שידוריו נמנע הערוץ מהצגת תכנים רפורמיים וקונסרבטיביים ומשיתוף רבנים רפורמיים וקונסרבטיביים בשידורים. ב־8 באוגוסט 2017 הטילה מועצת הכבלים והלוויין על הערוץ עיצום כספי בסך 100,800 ש"ח בגין הייצוג החסר של התנועות הרפורמית והקונסרבטיבית בשידוריו. הערוץ חויב לדווח למועצה מדי חודש על הייצוג וההצגה של הזרמים שאינם אורתודוקסיים בשידוריו. הערוץ מעולם לא קיים את חובת הדיווח החודשית והדרת הזרמים מהשידורים נמשכת. בעניין זה, הגישו התנועות הרפורמית והקונסרבטיבית ביוני 2018 תביעה לפיצוי כנגד הערוץ. בינואר 2023 חייב בית משפט השלום בירושלים את "חברת ערוץ ישראלי יהודי בע"מ", מפעילת ערוץ 20, לשלם לתנועה ליהדות מתקדמת ולתנועה המסורתית פיצוי של 132,480 ש"ח ו־26,624 ש"ח הוצאות משפט, משום שבהיותו ערוץ מורשת הדיר את התנועות משידוריו, ובכך הפר את חוק איסור הפליה במוצרים, בשירותים ובכניסה למקומות בידור ולמקומות ציבוריים. שידורי עכשיו 14 משקפים תמיכה בגוש בראשות בנימין נתניהו. עם השדרנים הבולטים הנוספים המייצגים קו זה נמנים יעקב ברדוגו, שמעון ריקלין ואראל סג"ל. שדרנים אחרים מעבירים ביקורת על מדיניותם של נתניהו והממשלה, שלדעתם אינה ימנית מספיק, למשל בועז גולן ושי גולדן. עם המעבר של הערוץ לאפיק 14, אחדים מחברי הכנסת של הליכוד, ובהם נתניהו, אמיר אוחנה וגלית דיסטל אטבריאן, בצלאל סמוטריץ' ממפלגת הציונות הדתית, ואריה דרעי ממפלגת ש"ס, המליצו על הצפייה בערוץ 14, תוך שחלקם מציינים שזהו ערוץ ימני, או ערוץ הפונה לציבור הימני. מאז הקמת הערוץ נתניהו מרבה להתראיין ב"עכשיו 14" וכמעט שלא מתראיין בערוצים אחרים בישראל. בדצמבר 2015 עורר הערוץ סערה, כאשר בדף הפייסבוק שלו נכתב על נשיא המדינה, ראובן ריבלין: ”נוכחותו של הנשיא ריבלין היום בכנס יחד עם הארגון הנאלח 'שוברים שתיקה' היא חציה של קו אדום ובזיון למוסד הנשיאות. זכותו של ריבלין כאדם פרטי לעשות כל העולה על רוחו, אך כנשיא המדינה אסור לו לירוק בפרצופם של חיילי צה"ל. זה מביש. זה עצוב”. בעקבות הפוסט טענו עיתונאים, פוליטיקאים ואנשי שמאל שהערוץ מסית נגד הנשיא. בתגובה, טענו אנשי הערוץ שמדובר בביקורת לגיטימית וכן שכלי תקשורת מרכזיים סיקרו את הסערה באופן שקרי, כחלק מניסיון השתקה מתמשך של הערוץ מסיבות כלכליות ואידאולוגיות. הם ציינו את גלי צה"ל שטען שערוץ 20 יצא בקמפיין בשם "רובי הוא לא הנשיא שלי", וערוץ 10 שציטט טוקבקים מעמוד הפייסבוק של הערוץ תוך שהוא נותן רושם שמדובר בדעתו של הערוץ עצמו. ב־11 בנובמבר 2018 שידר הערוץ ראיון אוהד עם יצחק גבאי, שהורשע בהצתת בית הספר הדו־לשוני בירושלים וריצה שלוש שנות מאסר. הראיון ספג גינויים, גם מאנשי ימין, ובעקבותיהם הערוץ עצמו והמראיין בועז גולן הסתייגו מתוכן הראיון. בעקבות הראיון פתחה הרשות השנייה בהליך הפרה נגד הערוץ. ב־16 במרץ 2023, שודר בערוץ סרטון בו כונו חלק מהמפגינים נגד הממשלה ה-37 "אנרכיסטים" והושמעו קריאות למעצרם. בשל כך, הרשות השנייה הורתה לערוץ להסיר את הסרטון ופתחה נגדו בהליך הפרה. בהתייחסויות לקרן החדשה לישראל, מרבים המגישים בערוץ לכנותה "הקרן לישראל חדשה", כינוי המקובל בחלק ממחנה הימין. פעמים אחדות פרסם הערוץ התנצלות על הודעות לאומניות של כתביו בעת פעילותם בערוץ: בנובמבר 2018 התנצל הערוץ על ראיון שערך בועז גולן עם יצחק גבאי, שהורשע בהצתת בית הספר הדו־לשוני בירושלים. בעקבות ירי רקטות לצפון ישראל אמר הכתב קובי פינקלר בשידור חי: "אחת נופלת במגרש כדורגל ביישוב ערבי גדול ולצערנו הרב לא הביאה להמוני הרוגים שם". פינקלר פוטר בעקבות דבריו אלה. במרץ 2023 חזר פינקלר לתפקיד פרשן צבאי בערוץ. באוגוסט באותה השנה הודיע על פרישה מתפקידו בערוץ.[דרוש מקור] הידיעה על מותו הפתאומי של חבר הכנסת סעיד אלחרומי, שפרסם הכתב יהונתן יפרח בדף פייסבוק של הערוץ, התחילה במילים: "באבוד רשעים רנה: חבר הכנסת סעיד אלחרומי, תומך הטרור מסיעת רע"ם". בקיץ 2022 פורסם כי לקראת הבחירות המקדימות במפלגת "הליכוד" הציע הערוץ למתמודדים "חבילת פריימריז" בתשלום, שכוללת כתבות מחמיאות על המתמודד, הנראות כתוכן חדשותי רגיל. תגובת הערוץ הייתה שהוצעה חבילת פרסום אך ורק באתר וביישומון. לקראת הבחירות לכנסת העשרים וחמש הוגשה עתירה על־ידי מפלגת "יש עתיד" ליו"ר ועדת הבחירות המרכזית לקבוע שערוץ 14 הוא "גוף פעיל בבחירות" ולהגבילו בהתאם. זאת משום פינה קבועה בתוכנית "הפטריוטים", המכונה "הלפיד הלילי", המציגה קטעים נבחרים של יו"ר המפלגה יאיר לפיד במטרה להגחיכו. באוקטובר 2022 נדחתה העתירה, תוך הבחנה בין עצם קיומה האפשרי של אג'נדה עיתונאית לבין פעילות כ"ערוץ תעמולה" בתקופת בחירות. זאת בנימוק שהוא לא פועל רק במהלכה, ולא פונה במכוון ישירות לבוחרים פוטנציאליים בעלי עמדות פוליטיות מסוימות. ב־21 בפברואר 2023 אמר ארי שמאי בתוכנית "הפטריוטים" כי "האנשים האלה שמדברים על אחדות ופילוג העם הם נכדיהם וניניהם של בני הבליעל מגטו ורשה שסירבו להילחם נגד הנאצים". בעקבות דברים אלו הושעה מהשתתפות בתוכנית, אולם ב־30 במרץ חזר להופיע בתוכנית. ב־30 ביולי 2023 השתתף כפאנליסט בתוכנית "הפטריוטים". בעקבות החלטת בג"ץ על "חוק טבריה" לפיה לא יהיה תקף בבחירות הקרובות בשל היותו פרסונלי, אמר שמאי כי "אם בג"ץ נגד חוקים פרסונליים, הגיע הזמן לשחרר את יגאל עמיר [מרשו של שמאי], כי גם נגדו חוקקו חוקים פרסונליים". דבריו עוררו ביקורת, והערוץ הודיע על הפסקת הזמנתו להשתתף בתוכניות הערוץ. למחרת גינה שי גולדן בתוכנית ישראל הבוקר את התבטאותו של שמאי, ובנוסף טען כי "הציבור בשמאל לא מכבד את הכרעת הרוב וזה מה שניסה לעשות יגאל עמיר. הוא ניסה להוריד ראש הממשלה באמצעות כדורים ונשק מהשלטון". בעקבות התבטאויות אלו התעוררו בקרב תנועות המחאה קריאות למפרסמים גדולים להפסיק את הפרסום בערוץ. מספר חברות נענו לקריאה והודיעו על הפסקת הפרסום בערוץ. בספטמבר 2024 פירסם אתר העין השביעית, העוסק בביקורת עיתונות, כתבת ביקורת המנתחת את התנהלות הערוץ, וציין כי הערוץ מפיץ חדשות כזב, הסתה, שנאה ותעמולה פוליטית. בשנת 2022, הוגדר עכשיו 14 על ידי האגודה למען הלהט"ב בישראל כגוף התקשורת המרכזי לשנה זו בהפצת תכנים פוגעניים ללהט"ב, לצד ערוץ 7. ב־30 במאי 2022 פרסם המגזין המודפס של "עכשיו 14" מאמר שכותרתו "להט״ביסטאן: כך מתארגנת המהפכה שמנצלת את להט"ביה ואוכלת את בניה", מאת גלי בת חורין. על שער המגזין נכתב: "להט״ביסטאן: כך משליטים ארגוני שמאל רדיקלי את דת הלהט"ב על מדינת ישראל", על רקע איור של אנשים משתחווים לעגל בצבעי דגל הגאווה. בעקבות הפרסום, הפגינו צעירים ממודיעין נגד אולפני הערוץ, האגודה למען הלהט"ב בירכה על התארגנות ההפגנה. חן אריאלי, סגנית ראש עיריית תל אביב ויו"ר האגודה למען הלהט"ב לשעבר אמרה: "תעמולת ההסתה של ערוץ 14 היא גילוי שנאה ודמוניזציה מתוך פחד". ב־28 במרץ 2023 פרסם מגזין "עכשיו 14" מאמר שכותרתו "כך מסלילים צעירים בישראל לסירוס וניתוחים בעקבות האידאולוגיה הטרנסג'נדרית", מאת עובדת סוציאלית, ד"ר טל קרויטורו. על השער, בצבעי אדום ושחור, נכתבו כותרות נוספות: "התעללות בקטינים", "מסמך מצמרר" וכן "אזהרה – לא לילדים!". דוריאן ון אלן, אקטיביסט בקהילה הטרנסית, כתב שהמאמר עמוס בשגיאות ושקרים ונועד להפיץ בהלה, להסית נגד הקהילה הטרנסית ולהחזיר לאחור מאבק של שנים. הארגון הלהט"בי "חוש"ן - חינוך ושינוי" הגיב: "כשחשבנו שערוץ 14 לא יכול ללבות עוד יותר שנאה ופילוג בחברה, גילינו שאפילו כשמדובר בהתכנות של פגיעה ישירה בחיי אדם – כל האמצעים כשרים". במהלך מלחמת חרבות ברזל פורסמו בערוץ מספר פרסומים שהתבררו כשגויים. בסוף חודש נובמבר טענה הפאנליסטית סמדר שמואלי בתוכניתו של אראל סג"ל כי שקמה ברסלר מחקה פוסטים שפרסמה לפני 7 באוקטובר כדי להסתיר את העובדה שהיה לה מידע מוקדם על פלישת חמאס. בעקבות זאת הודיע הערוץ ש"לפי שעה היא לא תוזמן להשתתף בתוכניות של הערוץ". בפברואר 2024 נטען בערוץ 14 – ללא אישור הצנזורה – כי 1,000 כרטיסי סים (SIM) ישראליים הופעלו בתוך רצועת עזה. צה"ל והשב"כ הכחישו את הפרסום: "הפרסום אודות אלף הסימים ישראלים שנדלקו בו זמנית – שקרי ורחוק מהמציאות. בפועל התקבל צבר סימנים מעידים שכלל בין היתר השמשה של עשרות בודדות של סימים, אשר נדלקו באירועים קודמים בעבר. בהתאם לכך נדרכה המערכת ובוצעו פעולות מודיעיניות ואופרטיביות בשטח". יתר על כן, האלוף במילואים ישראל זיו איים בתביעה כנגד ערוץ 14 בגין "פרסום מטעה מכוון". זאת, לאחר שבמהלך התכנית "ריקלין ושות'", חברת הפאנל עו"ד ימית ינאי מלול ייחסה לו את פרסום הדברים חודש לפני כן. אתר האינטרנט של "עכשיו 14" מציג את כלל ההרוגים הפלסטינים במלחמת חרבות ברזל כ"מחבלים שחיסלנו", נוהג עליו נמתחה ביקורת משום שאינו מבדיל בין מחבלים ואוכלוסייה אזרחית. ב־29 במאי 2024 נתן הערוץ במה לאופיר לוזון, שהתפרסם ב"סרטון ההמרדה" שבו קרא לציית לראש הממשלה בלבד ולא לציית לשר הביטחון ולרמטכ"ל. בספטמבר 2024 טענו שלושה ארגוני זכויות אדם כי מתחילת המלחמה הערוץ נתן במה ליותר מ–50 אמירות הקוראות לביצוע רצח עם או תומכות ברצח עם נגד הפלסטינים, ולמעלה מ–150 אמירות הקוראות לביצוע פשעי מלחמה ופשעים נגד האנושות (או תומכות בביצוע פשעים אלו). במכתב ששלחו הארגונים ליועצת המשפטית לממשלה ולנציבות תלונות הציבור ברשות השנייה לטלוויזיה ולרדיו, הארגונים קראו לפתיחה בחקירה פלילית נגד הערוץ, וכן להטלת עיצומים וקנסות כבדים על הערוץ. בתלונת דרום אפריקה נגד ישראל בגין רצח עם ערוץ 14 הופיע עם המספר הגדול ביותר של התבטאויות. מחקר שנעשה על ידי האוניברסיטה העברית ומכון AGAM מצא קשר בין צפייה בערוץ 14 לבין אמונה בתאוריות קונספירציה. ב־12 באוקטובר 2023 התראיין בערוץ תת ניצב בדימוס דובי יונג וכינה את שקמה ברסלר ואנשי המחאה נגד הרפורמה המשפטית "דאעש יהודי". מנחה התכנית, שי גולדן, הרחיק אותו מהשידור. ב־14 באוקטובר 2023 פרסם ארנון איתיאל, פאנליסט בערוץ, פוסט בו ביקש סליחה וציין שרק בעקבות המלחמה, התפכח. בין השאר כתב שהיה "בורג במכונה שהביאה עלינו את האסון" וכי השתתף "בפרויקט שטני של עיוות האמת ושיווקה להמון". מספר שעות לאחר מכן מחק איתיאל את הפוסט והעלה פוסט חדש בו כתב: "התפכחתי, כן התפכחתי חזק ימינה. ערוץ 14 הוא אור גדול שזרח על עם ישראל". בחודש אוקטובר 2024 שקוף חשף שבערוץ 14 שודרה תוכנית ההתרמה של מוסדות שטפנשט שבה ישראלים שיתפו סיפורי ניסים שקריים על סגולותיו יוצאי הדופן של הצדיק משפטנשט בתמורה לתשלום. הערוץ טוען שאין לו קשר למשדר וכן שהמשדר פורסם באישור הרשות השנייה לטלוויזיה ולרדיו. באוקטובר 2017 פרסם אלירן טל שאחד עשר רופאים ערבים ישראלים מעמותת "רופאי השיניים הערבים בישראל", ובראשם פח'רי חסן, סירבו לשיר את ההמנון הישראלי "התקווה" בכנס בקולומביה, ושרו את המנון הרשות הפלסטינית במקום. הרופאים הגיבו כי שרו את המנון עיראק, שנכתב בידי המשורר הפלסטיני איברהים טוקאן, והיה מקובל בעבר כהמנון הפלסטיני. ובעקבות כך תבעו את הערוץ בסך של 800 אלף ש"ח. הערוץ הגיב שמדובר בטעות בתום לב, משום שההמנונים היו מוצגים זה ליד זה בוויקיפדיה העברית. בשנת 2019, במסגרת הליך גישור, הגיעו הצדדים לפשרה שבה ישלם הערוץ 90 אלף ש"ח. בעקבות כתבה של הלל ביטון רוזן שייחסה ליקויים תברואתיים קשים למשחטת "עוף הגליל" בקריית שמונה, הגיש המפעל תביעת לשון הרע נגד ערוץ 20. התביעה הסתיימה בגישור שבו חויב ערוץ 20 לפצות את המפעל ב־18 אלף ש"ח, למחוק את הכתבה, להכחיש את תוכנה ולהתנצל על הפרסום. חברת ערוץ יהודי ישראלי בע"מ, הבעלים של עכשיו 14, נתבעה על ידי דמיטרי אפרצב, ראש מועצת קצרין על דברים שיוחסו לו במערכת הבחירות לראשות המועצה בשנת 2018 על ידי הכתב אלירן טל ומגישת המהדורה המרכזית של הערוץ דנה סומברג. בפסק דין שניתן ביוני 2023 חויבה החברה לפצות את אפרצב בסך של 21,000 ש"ח בגין פרסום לשון הרע. בסוף יולי 2023 הוגשה נגד הערוץ תובענה ייצוגית בשם למעלה מ־3,000 אזרחים, בגין "הסתה פרועה, חסרת תקדים, נגד חיילי צה"ל" והפרה של תנאי הרישיון של הערוץ. ב־29 במאי 2024 התפרסמה בתוכנית "ריקלין וסג"ל" שקופית על התפלגות היישובים הנפגעים במתקפת הפתע על ישראל, בין יישובים בעלי תפיסת עולם "שמאלנית" ויישובים בעלי תפיסת עולם "ימנית". בעקבות השקופית הודיעה הרשות השנייה לטלוויזיה ולרדיו כי פתחה בהליך הפרה נגד הערוץ. "עכשיו 14" הגיש תביעת דיבה נגד אתר וואלה והעיתונאי דוד ורטהיים, על שאלה פרסמו ש"עכשיו 14" סיקר את נושא החטופים הישראלים ברצועת עזה במלחמת חרבות ברזל באופן סלקטיבי וחסר. התביעה הסתיימה בפשרה שבה נדחתה תביעת "עכשיו 14" לפיצוי כספי ולמחיקת הכתבות. ביולי 2014, התרחבו שידורי הניסיון של הערוץ, ושודרו תוכניות כמו "להתעורר בכיף", "מסע לילי", "טעמים" עם אילנית לוי ותום פרנץ, "המשפיעים" ו"אולפן הילדים". נוספה גם רצועת שידורים חיים מדי ערב עם "שבע", "הפטריוטים" בהנחיית ינון מגל, "התוכנית הכלכלית" ו"20 בלילה". במקביל החלו להופיע בערוץ גם פרסומות. בנוסף, במהלך השנים הערוץ שידר תוכניות בשם "חשבון פתוח" בהנחיית שני בן יעיש, "ארבע" בהנחיית עידו טאובר, ריקלין ושות' בהנחיית שמעון ריקלין, "הדו"ח" בהנחיית אראל סגל, "האולפן הפתוח" בהנחיית בועז גולן. בין תוכניות הערוץ נמנות "המהדורה המוקדמת" בהנחיית ליטל שמש, מהדורת חדשות מרכזית עם מגי טביבי (ובעבר גם שרון גל), "הפטריוטים" בהנחיית ינון מגל (או מנחים חליפיים), "האולפן הפתוח" בהנחיית בועז גולן וריקלין וסג"ל בהנחיית שמעון ריקלין ואראל סג"ל. תוכניות ערוץ 14 בימים רגילים, לפי סדר שידורן: טל מאיר, עידו טאובר ורונה לוי — מגישי 'ישראל הבוקר' עדן הראל ועודד מנשה — מגישי 'עדן ועודד' עידו טאובר — מגיש 'ישראל נלחמת' דנה ורון — מגישה 'יומן צהריים' (במהלך כ-10 החודשים של הלחימה היה בשם יומן מלחמה) יערה זרד ושי גולדן — מגישים 'האולפן הפתוח' אמיר איבגי — מגיש 'ארבע' ליטל שמש — מגישת 'המהדורה המוקדמת' אראל סג"ל ושמעון ריקלין — מגישי 'ריקלין וסג"ל' שרון גל — מגיש 'שבע' מגי טביבי — מגישת 'מהדורת החדשות המרכזית של עכשיו 14' ינון מגל — מגיש 'הפטריוטים' נועם פתחי ושי גולדשטיין — מגישי 'פתחי את שי' דני רופ — מגיש 'כלכלי בלילה' בועז גולן — מגיש 'חדשות הלילה' יעקב ברדוגו — מגיש 'סופשבוע' שני בן יעיש שמוראק — מגישת 'עכשיו נדל"ן' מולי ארי — מגיש 'מחוץ לפרוטוקול' מושיקו שטרן — מגיש 'נפגשים' יערה זרד — מגישת 'מהדורת מוצ"ש' תוכניות בימים מסוימים: אולפן חמישי (2021–רץ) – מהדורת חדשות ופאנל פרשנים סוף השבוע בהגשת יעקב ברדוגו, משודרת בימי חמישי ב־18:00. סופשבוע - מהדורת סיכום השבוע, משודרת בימי חמישי ב־19:00 עכשיו נדל"ן (2022–רץ) – תוכנית בנושא נדל"ן בהגשת שני בן יעיש-שמוראק, משודרת במוצאי שבת ב־23:30. מחוץ לפרוטוקול (2022–רץ) – תוכנית משפטית בהגשת עו"ד מולי ארי. משודרת בימי שישי ב־10:00. כלכלי בלילה (2024-רץ) – תוכנית אקטואליה כלכלית בהגשת דני רופ, משודרת בימי חמישי ב־23:00. מהדורת מוצ"ש (2024–רץ) – סיכום חדשות השבת, משודרת במוצ"ש כשעה לאחר צאת השבת. נפגשים (2024-רץ) – תוכנית אירוח בהגשת מושיקו שטרן, משודרת בימי שישי ב-17:00 גראוכר בדרכים (2024–רץ) – תוכנית דוקו בה מתועדים שליחויות החסד של שי גראוכר. לגדל גיבור (2024–רץ) – תוכנית המספרת על חייהם של חללי צבא הגנה לישראל. מהדורת תש"ח (2024) – תוכנית היסטוריה המספרת על הקמת מדינת ישראל בדמות מהדורת חדשות מרכזית. יחידי סגולה (2024) – תוכנית המספרת את סיפור הלוחמים בהגשת הלל ביטון רוזן מרצועת עזה. 15 נופלים – מכינה אחת (2024) – תוכנית המספרת את סיפור הנופלים ממכינת עלי. כולם ב-20 (2018) – תוכנית אקטואליה יומית בהגשת דנה סומברג שהציגה את ענייני היום. שבוע טוב עם יקי ויעל (2021) – תוכנית בידור בהגשת יעל צין ויקי רייסנר ששדורה במוצאי השבת. בוקר טוב ישראל (2021) – תוכנית בוקר בהגשת בועז גולן. הסיפור המרכזי (2020–2021) – תוכנית אקטואליה ותחקירים בהגשת אראל סג"ל ובועז גולן. המהדורה המוקדמת (2020–2021) – מהדורת חדשות מוקדמת שעסקה בענייני היום. התוכנית הוגשה על ידי מספר מגישים לסירוגין: ליטל שמש, נוה דרומי, דניאל רוט-אבנרי, שרה ב"ק ויונתן אוחיון. עכשיו בוקר (בעבר "הבוקר" ו"חדשות הבוקר") (2021–2022) – תוכנית בוקר בהגשת טל מאיר. עכשיו ברשת (בעבר "שלוש ברשת" ו"החדשות ברשת") (2021–2022) – תוכנית אקטואליה שעסקה בענייני הרשת בהגשת יהודה שלזינגר, ולפניו יונתן אוחיון. עשר עם (2018–2022) – תוכנית אקטואליה לילית בהגשת שרה ב"ק המסכמת את אירועי היום. החצר הפנימית (2022) – תוכנית אקטואליה שעסקה בענייני חרדים בהגשת קובי בורנשטיין. עכשיו לילה (2022) – תוכנית אקטואליה לילית בהגשת ליטל שמש. הערכת מצב (2021–2022) – מהדורת סוף השבוע בהגשת יערה זרד. 24 דקות (2022) – תוכנית ראיונות לילית בהגשת שרה ב"ק. שישי בוקר (2021–2023) – תוכנית הבוקר בימי שישי בהגשת נוה דרומי. סופשבוע (2023) – תוכנית שסיכמה את אירועי השבוע החולף בהגשת אמיר איבגי. חשבון פתוח (בעבר "השבוע הכלכלי") (2021–2023) – תוכנית אקטואליה שעסקה בעייני כלכלה בהגשת שני בן יעיש שמוראק. עכשיו כנסת (2020–2022) – תוכנית בהגשת יערה זרד שעסקה בחדשות ממשכן הכנסת ובפוליטיקה עולמית. אולפן מוצ"ש (2022–2023) – סיכום חדשות השבת, שודרה במוצ"ש כשעה לאחר צאת השבת. שלוש (2022–2023) – תוכנית חדשות וכותרות היום בהגשת טל מאיר. בעבר הגיש את התוכנית יונתן אוחיון. בדלתיים פתוחות (2022–2023) – תוכנית משפטית בהגשת עו"ד ענבל פלאח–יעקב. מדברים טכנולוגיה (2023) – תוכנית בנושא טכנולוגיה וחדשנות בהגשת הדר אביאל שעיקרה תוכן שיווקי. הדו"ח של אראל סג"ל (2021–2024) – תוכנית אקטואליה בהגשת אראל סג"ל. ריקלין ושות (בעבר "ריקלין וסג"ל" ו"וריקלין ומגל") (2018–2024) – תוכנית אקטואליה בהגשת שמעון ריקלין. 20 בלילה נקודה טובה עדן ועודד חכמים בלילה הרמב"ם היומי פרשת השבוע יהודי עולמי שאלת הרב הראשי הכיתה של ישראל שלומי וסתם מעשה שהיה הפייטן בית הנבחרים בשביל ישראל ערך מורחב – מגזין 14 מגזין 14 (נהוג להיקרא: עכשיו מגזין) הוא ירחון ישראלי בתשלום מבית ערוץ עכשיו 14 שקם בחודש יולי בשנת 2021 בתור מגזין 20. עם המעבר לאפיק 14, שמו של המגזין שונה ל-מגזין 14. דיגיטל 14 (נקראת גם עכשיו דיגיטל) היא מחלקת הדיגיטל במערך חדשות 14. המחלקה מנוהלת על ידי חברת חברת "עכשיו 14 דיגיטל" שבעליה הוא איש העסקים יצחק מירלשוילי. המחלקה פועלת בשיתוף פעולה מלא עם ערוץ עכשיו 14, ומנהלה הראשי הוא דור אזרד. התוכן אשר מיוצר על ידי עובדי המחלקה מתפרסם ברשתות החברתיות המקוונות, באתר המחלקה, וביישומון עכשיו 14. במחלקת הדיגיטל מועסקים עשרות עורכי תוכן, והיא פועלת מסביב לשעון. מרבית הפלטפורמות בדיגיטל 14 הוקמו לפני המעבר של ערוץ 20 לאפיק 14. לאחר המעבר, התוכן שפורסם בתקופת ערוץ 20 נמחק, עשרות עובדים פוטרו ואת מקומותיהם תפסו עובדים חדשים, ועיצוב הפלטפורמות חודש. בשנת 2023 הצטרף למחלקה דור אזרד, ומונה לראש המחלקה וכותב ראשי בה. בשנת 2024 הוקמה חברת "עכשיו 14 דיגיטל בע"מ" לשם ניהול המחלקה. פוקס ניוז ערוץ 7 One America News Network (אנ') מדיה וקבצים בנושא עכשיו 14 בוויקישיתוף אתר האינטרנט הרשמי של עכשיו 14 עכשיו 14, ברשת החברתית פייסבוק עכשיו 14, ברשת החברתית אקס (טוויטר) עכשיו 14, ביישום טלגרם עכשיו 14, ברשת החברתית אינסטגרם עכשיו 14, ברשת החברתית טיקטוק עכשיו 14, ברשת החברתית LinkedIn עכשיו 14, סרטונים בערוץ היוטיוב נתי טוקר, הושקו שידורי ערוץ 20: פחות מורשת - יותר רצועות אקטואליה, באתר TheMarker‏, 31 באוגוסט 2014 לי-אור אברבך, ‏"אמרו לי: רוצה להגיש בערוץ 20 - עזבי את 'ישראל היום'", באתר גלובס, 7 באוקטובר 2014 הילו גלזר, כך הפך ערוץ 20 מערוץ מורשת יהודי לפוקס ניוז הישראלי, באתר הארץ, 21 במאי 2015 מערכת ערוץ 20, צרור של צביעות: האמת מאחורי המתקפה על ערוץ 20, באתר ערוץ 20, 11 בפברואר 2017 גלעד צוויק, "מתעמרים בערוץ 20 כדי להתחנף לברנז'ה", באתר מידה, 18 ביולי 2017 יובל דרור, צפיתי בערוץ 20 ארבעה ימים וגיליתי איך עובדת מכונת השנאה, באתר הארץ, 6 בספטמבר 2017 נתי טוקר, ערוץ 20 מעלה מהדורת חדשות - ויקדיש את כל הפריים טיים לאקטואליה, באתר TheMarker‏, 21 במרץ 2018 הדס מגן, ‏מה עובר על ערוץ 20, ולמה הימין לא צופה בחדשות הימין, באתר גלובס, 23 באוגוסט 2018 אביאור אבו, מה שווה הרגולטור אם לא שולטים בו?, באתר כלכליסט, 4 בספטמבר 2019 אבנר הופשטיין, מאות מיליוני שקלים ורייטינג אפסי: מה הסיפור של ערוץ 20, באתר זמן ישראל, 25 בינואר 2021 רפאלה גויכמן, עם מעט צופים והטיה פוליטית, ערוץ 20 יוזם קרבות רשת כדי לרשום הישג מסחרי, באתר TheMarker‏, 24 בנובמבר 2021 יוסי לוי‏, שופר במסכה: ערוץ 20 מנסה לעטות מסכה של ימני ופטריוטי, אבל הוא ערוץ ביביסטי, באתר וואלה, 28 בנובמבר 2021 דוד ורטהיים‏, ערוץ 14: לא נשלם החוב בסך 12 מיליון שקל לרשות השנייה בלוח הזמנים, באתר וואלה, 30 בנובמבר 2021 רבקי גולדפינגר, פנים חדשות, באתר ערוץ 7, 2 בדצמבר 2021 חדשות 14, שידורים חיים לאורך כל היום – לוח השידורים החדש של ערוץ 14, באתר ערוץ 20, 26 בנובמבר 2021 איתמר ב"ז, נתניהו וערוץ 20: סיפורה של אכיפה בררנית, באתר העין השביעית, 2 בינואר 2022 נעמי נידם, תיק 14, באתר העין השביעית, 2 בדצמבר 2021 כך קידם ערוץ 14 מועמדים פוליטיים בתשלום וללא שקיפות, באתר אייס, 4 באוגוסט 2022 דוד ורטהיים‏, סיכום שנה במספרים: התקשורת הישראלית התפרקה לשבטים, באתר וואלה, 22 בספטמבר 2023 אורן פרסיקו, יש-עתיד נגד ערוץ 14: עובר על חוקי הבחירות, באתר העין השביעית, 28 בספטמבר 2022 רביב דרוקר חושף הכל: הקשר בין נתניהו לערוץ 14, באתר אייס, 21 באוקטובר 2022 עידו דוד כהן, הרייטינג של ערוץ 14 נוסק, ולא רק בזכות נתניהו ודיסטל אטבריאן, באתר הארץ, 9 במרץ 2023 אינס אליאס, כך הטריף ערוץ 14 את תודעת המיינסטרים, באתר ישראל היום, 29 ביוני 2023 אורן פרסיקו, תביעה ייצוגית במיליונים נגד ערוץ 14: פרסום סמוי לאורך ורוחב לוח השידורים, באתר העין השביעית, 23 ביולי 2023 יסמין גואטה, שידורי ההפיכה: שמונה דברים שצריך לדעת על ערוץ 14, באתר TheMarker‏, 4 באוקטובר 2023 יסמין גואטה, מפרסמים גדולים נמנעים מערוץ 14: "חלק מהלקוחות מודאגים שיזוהו עם התוכן שלו", באתר TheMarker‏, 15 בינואר 2024 דוד ורטהיים‏, גורם בערוץ 14: קיבלנו דף מסרים - לפגוע באיילת שקד, באתר וואלה, 2 באוגוסט 2022 ערוץ 14 מזנק ברייטינג: נתוני 2024 נחשפים לראשונה, באתר אייס, 21 ביולי 2024 חן אגרי, אזעקת אמת, באתר העין השביעית, 17 בספטמבר 2024 חן אגרי, "אני לפעמים חושב שמדינת ישראל צריכה להיות קצת יותר דיקטטורית", באתר העין השביעית, 26 בספטמבר 2024 עידו דוד כהן, ארגוני זכויות אדם: מתחילת המלחמה בערוץ 14 השמיעו יותר מ–50 קריאות לביצוע רצח עם, באתר הארץ, 24 בספטמבר 2024 רפאלה גויכמן, ערוץ 14 מצפצף על החוק - והרשות השנייה מסתירה מידע לגבי הרישיון שלו, באתר TheMarker‏, 8 בדצמבר 2021 יצחק מירילשווילי: חמישה דברים שלא ידעתם על הבעלים של ערוץ 14, באתר אייס, 5 בינואר 2022 יסמין גואטה, "מותגים לא רוצים להיות מזוהים עם התוכן": המפרסמים נוטשים את ערוץ 14, באתר TheMarker‏, 15 בינואר 2024 טלוויזיה - המורשים לשידור, באתר הרשות השנייה לטלוויזיה ולרדיו אביבה קרול, ‏הממשלה אישרה את דו"ח פלד לפתיחה הדרגתית של ענף התקשורת המשודרת, באתר גלובס, 11 באוגוסט 1997 המלצות הוועדה להרחבה ולארגון מחדש של מערך השידורים לציבור, חלק א, פרק 8 ערוץ בשפה האמהרית לא נכלל לבסוף במכרז אפי לנדאו, ‏משרד התקשורת פרסם מכרז למיון מוקדם להקמת ערוצים יעודיים, באתר גלובס, 1 בדצמבר 1998 אביבה קרול, ‏שובם של הערוצים הייעודיים, באתר גלובס, 31 ביולי 2000 רוני קורן-דינר, שלונסקי: "ערוץ המורשת יהיה הערוץ המסחרי השלישי", באתר TheMarker‏, 5 ביולי 2005 ערוץ המסורת היהודית ייקרא "ערוץ התכלת", באתר הארץ, 17 ביוני 2003 רוני קורן-דינר, בן צבי ולאודר הפסיקו המימון לערוץ תכלת; ייתכנו פיטורים, באתר הארץ, 22 באפריל 2004 סמדר שילוני, ערוץ התכלת נסגר, באתר ynet, 15 בפברואר 2006 אורית בר-גיל, ‏הסכסוך על ערוץ המורשת: הירש טי.וי. טוענת כי תיא תקשורת הפרה את התחייבותה כלפיה, באתר גלובס, 2 בנובמבר 2006 יעל גאוני, ‏זכיית בן-צבי וגניגר בהפעלת ערוץ המורשת צפויה להתבטל בימים הקרובים, באתר גלובס, 19 בדצמבר 2006 יעל גאוני, ‏מועצת הכבלים והלוויין תפרסם שוב מכרזים לערוץ ייעודי בערבית ולערוץ למורשת יהודית, באתר גלובס, 6 בפברואר 2008 רועי ברק, ‏מכרז ערוץ "מורשת" יוצא לדרך, באתר גלובס, 4 במרץ 2012 לי-אור אברבך, ‏ערוץ מורשת החדש קיבל רישיון: יעלה בראשית 2014, באתר גלובס, 15 באוגוסט 2013 לי-אור אברבך, ‏במקום "האח הגדול": ערוץ המורשת יקבל את אפיק 20, באתר גלובס, 20 בפברואר 2014 ערוץ 20, הודעה על קליטה ולוח שידורים, בעמוד הפייסבוק הרשמי, 14 ביוני 2014 לי-אור אברבך, ‏ערוץ 20: תנו לנו לשדר את משחקי הפועל ירושלים, באתר גלובס, 16 בנובמבר 2014 אופיר דור, בפעם השנייה תוך חודשיים ערוץ 20 נקנס על שידור חדשות, באתר כלכליסט, 25 באוגוסט 2015 יונתן כיתאין, ‏עכשיו זה סופי: ערוץ 20 יוכל לשדר חדשות, באתר גלובס, 22 בדצמבר 2016 רישיון מיוחד למשדר ערוץ ייעודי למורשת ישראל, סעיף 29.2, באתר המועצה לשידורי כבלים ולשידורי לוויין רן בוקר, ערוץ 20 יפעיל את ערוץ הכנסת, באתר ynet, 4 במאי 2017 שלוש שנים לאחר עלייתו לאוויר – ערוץ 20 מדורג במקום השלישי במדד המותגים של "גלובס" בקטגוריית ערוצי הטלוויזיה., באתר ערוץ 7, 13 ביולי 2017 מערכת ישראל היום, ערוץ 20 מאיים להפסיק את שידוריו באופן מיידי, באתר nrg‏, 19 בדצמבר 2017 נועה פרייס‏, לאחר האיום בסגירה: ערוץ 20 פורש גם מוועדת המדרוג, באתר וואלה, 20 בדצמבר 2017 אלכסנדר כץ, ערוץ 20 מסלים את המאבק: יזמן עובדים לשימוע לפני פיטורים, באתר אייס, 26 בדצמבר 2017 (הקישור אינו פעיל, 27.11.2021) אביב גוטר, ערוץ 20 נקנס ב-100 אלף שקל בשל הדרת רפורמים וקונסרבטיבים, באתר כלכליסט, 8 באוגוסט 2017 איתי שטרן, ערוץ 20 נקנס במאה אלף שקל בגין הדרת רפורמים וקונסרבטיבים, באתר הארץ, 23 בנובמבר 2018 חוק הרשות השנייה לטלוויזיה ורדיו (תיקון 44) התשע"ח 2018, ס"ח 2695 מ־25 בפברואר 2018 אריאל ויטמן, עבר במליאת הכנסת: החוק להקלת הרגולציה בטלוויזיה, באתר ישראל היום אלכסנדר כץ, בדרך למהדורת ערוץ 20: בועז גולן ישמש עורך חדשות ראשי, באתר אייס, 11 במרץ 2018 המהדורה היומית של "חדשות ערוץ 20" בהגשת דנה סומברג תעלה לאוויר ביום ראשון הקרוב בשעה 20:00. אחת לשבוע תגיש אותה ליטל שמש., באתר ערוץ 7, 2421 במרץ 2018 מהדורת ערוץ 20 עקפה את התאגיד, באתר ערוץ 7, 26 במרץ 2018 אלכסנדר כץ, החגיגות על הרייטינג, הביקורת על המדידה והפרישה שלא התבצעה, באתר אייס, 26 במרץ 2018 אלכסנדר כץ, מהדורות חדשות ושידורים בבוקר: שת"פ בין ערוץ 20 לגלי ישראל, באתר אייס, ‏16 באוקטובר 2018 ליעם גולן, שת"פ חדש בעולם התקשורת: ערוץ 20 מתחיל בשידורי אקטואליה בשעות הבוקר, באתר חדשות 0404‏, 16 באוקטובר 2018 מערכת ice, ערוץ 20 מוציא ירחון מודפס, באתר אייס, 8 ביולי 2021 יש אישור: ערוץ 20 עובר לאפיק 14, מי הסרוג שמצטרף?, באתר כיפה, 18 בינואר 2021 ערוץ 20 זכה במכרז על אפיק 14 בשלט תמורת 5 מיליון שקל, באתר כלכליסט, 18 בינואר 2021 יחיאל גלאי, ערוץ 20 יחל לשדר מאולפנים חדשים במודיעין, באתר בחדרי חרדים, 10 באוגוסט 2021 כתבות עם המעבר ל"עכשיו 14": דוד ורטהיים‏, רעש גדול עם שאלה אחת קטנה: למה ערוץ 14 לא חושף את נתוני הצפייה בו?, באתר וואלה, 29 בנובמבר 2021 ערן טיפנברון‏, פוקס למתחילים: ערוץ 14 עשה היסטוריה, באתר וואלה, 29 בנובמבר 2021 נדב מנוחין‏, בערוץ 14 חולמים לפנות לקהל יעד עצום. עם כזה מוצר - מי יבוא?, באתר וואלה, 29 בנובמבר 2021 ירון טן-ברינק, ‏מתחת לכל ביקורת: ערוץ 14 מסוכן ואינו ראוי למאכל אדם, באתר "Time Out ישראל", 30 בנובמבר 2021 אריאל פלקסין, השקת ערוץ 14: תראו מי מבקר, באתר ישראל היום, 2 בדצמבר 2021 ציוץ של Ran Boker רן בוקר ברשת החברתית אקס (טוויטר), 28 בנובמבר 2021 כפיר אדר, ערוץ 14 להט בערב ההשקה? הרייטינג המסקרן נחשף, באתר אייס, 15 בדצמבר 2021 ערוץ 20 תוקף את yes: "מטעה במודע את צופינו", באתר אייס, 19 בנובמבר 2021 הלחץ גרם ל־YES להתקפל? זה השינוי בשידורי ערוץ 14, באתר אייס, 14 בדצמבר 2021 ינון מגל ראש בראש מול החדשות: ירים את הרייטינג?, באתר אייס, 15 בנובמבר 2021 שגיא בן נון‏, ריקלין ומגל עוברים דירה: ערוץ 20 יעבור לשדר מאפיק 14, באתר וואלה, 18 בינואר 2021 מכוונים לקהלים נוספים: ערוץ 20 יעבור לאפיק 14 בשלט, באתר מעריב אונליין, 18 בינואר 2021 דוד ורטהיים‏, כוכבי ערוץ 14 קראו לנטוש את לאומי - והבנק רשם חודש שיא בגיוס לקוחות, באתר וואלה, 1 באוגוסט 2024 יסמין גואטה, קריאה לחרם על חברות בשידור חי: האם ערוץ 14 הלך צעד אחד רחוק מדי?, באתר TheMarker‏, 14 במרץ 2023 שבי גטניו, חשיפה - רשות התחרות: אין להתערב בהחלטת מפרסמים להימנע מפרסום בערוץ 14, באתר "שקוף", 31 ביולי 2024 אורן פרסיקו, הצפייה בערוץ 14 היא קצת מעל אחוז בודד, באתר העין השביעית, 30 במרץ 2022 רן בוקר, ממוצע הפריים טיים השבועי של כאן וערוץ 14, בערוץ הטלגרם עדכוני בידור ynet דוד ורטהיים‏, המשחק נפתח מחדש: ערוץ 14 חוזר לוועדת המדרוג, באתר וואלה, 31 באוקטובר 2022 כפיר אדר, דרמה בערוץ 14: התחרות עם קשת ורשת עולה שלב, באתר אייס, 31 באוקטובר 2022 דוד ורטהיים‏, פריחת הדובדבן: ערוץ 14 עובר את כאן ונושף בעורפה של רשת 13, באתר וואלה, 8 בנובמבר 2022 קיץ ברבנר, ‏זינוק משמעותי: מהדורת החדשות של ערוץ 14 בשיא רייטינג חדש, באתר מעריב אונליין, 6 במרץ 2023 יותר מהיורו והאח הגדול: נתניהו ב"פטריוטים" שבר את כל השיאים, באתר מעריב אונליין, 24 ביוני 2024 הילו גלזר, איך ערוץ 20 מסרב לתכנים רפורמיים ומסורתיים, באתר הארץ, 30 ביולי 2015 לי-אור אברבך, ‏"ההסתה נגד הרפורמים בערוץ 20 - התרת דם", באתר גלובס, 29 בפברואר 2016 מעריב אונליין, ‏ערוץ 20 נקנס ב-100 אלף שקלים: "היעדר ייצוג לכל זרמי היהדות", באתר מעריב אונליין, 8 באוגוסט 2017 ת"א 37365-06-18 איתמר לוין, ערוץ 14 יפצה את הרפורמים והקונסרבטיבים, באתר News1 מחלקה ראשונה, 10 בינואר 2023; ת"א (י-ם) 37365-06-18 תל"ם - התנועה ליהדות מתקדמת בישראל ואחרים נ' חברת ערוץ ישראלי יהודי בע"מ, ניתן ב-10 בינואר 2023 עוזי בנזימן, מפלטו של החובבן, באתר העין השביעית, 18 באפריל 2018; הדס מגן, ‏מה עובר על ערוץ 20 ולמה הימין לא צופה בחדשות הימין, באתר גלובס, 23 באוגוסט 2018; איתמר ב"ז, ניסיון תעמולה, אבל לא איראני, באתר העין השביעית, 1 בפברואר 2019; נדב מנוחין‏, בערוץ 14 חולמים לפנות לקהל יעד עצום. עם כזה מוצר - מי יבוא?, באתר וואלה, 29 בנובמבר 2021; מורן שריר, יום מול ערוץ 14 החדש: כמו צפון קוריאה — רק בהפוך, באתר הארץ, 30 בנובמבר 2021; נעמי נידם, תיק 14, באתר העין השביעית, 2 בדצמבר 2021 "הכל רפורמה" | המונולוג והביקורת של בועז גולן על הממשלה, נבדק ב-2023-07-05 המונולוג של בועז גולן | ״ריכוך״ הרפורמה המשפטית - הוא ריכוך שיביא להמשך האנרכיה, נבדק ב-2023-07-05 הקלטה של בנימין נתניהו, טוויטר, 29 בנובמבר 2021; פוסט של בנימין נתניהו בפייסבוק, 30 בנובמבר 2021 ציוץ של אמיר אוחנה בטוויטר, 28 בנובמבר 2021 ציוץ של גלית דיסטל אטבריאן בטוויטר, 29 בנובמבר 2021 ציוץ של בצלאל סמוטריץ' בטוויטר, 28 בנובמבר 2021 רועי שושה, "מאושר, סוף סוף": כך הגיב אריה דרעי למראה אולפן ערוץ 14, באתר עכשיו 14, 7 ביולי 2022 שבי גטניו, עבור נתניהו קיים בישראל רק ערוץ אחד, באתר העין השביעית, 14 ביוני 2023 מנכ"ל ערוץ 20: "הניסוח לגבי ריבלין לא היה מוצלח", באתר nana10‏, 15 בדצמבר 2015 עופר חדד, ‏"ערוץ 20 איבד את הבושה", באתר ‏מאקו‏, 14 בדצמבר 2015 פוליטיקאים ועיתונאים משמאל תקפו את ערוץ 20 על הביקורת נגד נשיא המדינה. אראל סג"ל והפטריוטים לא טומנים ידם בצלחת., באתר ערוץ 7, 5915 בדצמבר 2015 קלמן ליבסקינד, ‏כך התגייסה התקשורת כדי לסתום לערוץ 20 את הפה, באתר מעריב אונליין, 19 בדצמבר 2015 שגיא בן נון‏, "מביש ומחליא": עמית סגל ואראל סג"ל נגד ערוץ 20, באתר וואלה, 11 בנובמבר 2018 ענת ביין-לובוביץ', ‏הליך הפרה נגד ערוץ 20 בגין הריאיון עם מצית ביה"ס הדו-לשוני, באתר גלובס, 13 בנובמבר 2018 עידו דוד כהן, קרא למפגינים אנרכיסטים: הרשות השנייה נגד ערוץ 14, באתר הארץ, 16 במרץ 2023 דוד שי, הז'ידים החדשים - בערוץ 20 העיוות הוא הנורמה, באתר העין השביעית, 2 באוקטובר 2018 איתי שטרן, ערוץ 20 התנצל על ראיון עם מצית בית הספר הדו־לשוני: "חרג מכל נורמה מקובלת", באתר הארץ, 12 בנובמבר 2018 רן בוקר, הכתב הצבאי אמר "נפלה רקטה ביישוב ערבי, לצערנו אין המוני הרוגים" - ופוטר מערוץ 20, באתר ynet, 20 במאי 2021 רן בוקר, הידיעה המבזה של ערוץ 20 על מות חבר הכנסת אלחרומי - וההתנצלות, באתר ynet, 25 באוגוסט 2021 בוקר טוב ישראל, ‏קידום פוליטי במסווה חדשות: החבילה של ערוץ 14 למתמודדי הפריימריז בליכוד, באתר גלי צה"ל, 4 באוגוסט 2022 ביני אשכנזי‏, נדחתה עתירת יש עתיד להכריז על ערוץ 14 "גוף פעיל בבחירות", באתר וואלה, 13 באוקטובר 2022; אורן פרסיקו, "אין בכוונת סעיף זה לפגוע בחופש העיתונות", באתר העין השביעית, 13 באוקטובר 2022 ארי שמאי באמירה קשה: זו הסיבה שהושעה מערוץ 14, באתר אייס, 23 בפברואר 2023 הפטריוטים עם אראל סג"ל | 30.3.2023 | התכנית המלאה, סרטון בערוץ "עכשיו 14 – התוכניות המלאות", באתר יוטיוב (אורך: 01:07:28) רן בוקר, קרא לשחרור יגאל עמיר בערוץ 14, וזכה למחיאות כפיים, באתר ynet, 30 ביולי 2023 ציוץ של "עכשיו 14" ברשת החברתית אקס (טוויטר), 30 ביולי 2023 "המגיש השווה בין יגאל עמיר למחאת השמאל ועורר סערה. צפו", באתר בחדרי חרדים, ‏31.07.2023 ירון טן ברינק, ‏עם ערוץ 14 אין מה להתווכח. את ערוץ 14 צריך לסגור. וזה מה שנעשה, באתר "Time Out ישראל", 1 באוגוסט 2023 נבו טרבלסי, ‏מה קרה למוקד שירות הלקוחות של תמי 4 בעקבות הקרב עם ערוץ 14?, באתר גלובס, 2 באוגוסט 2023 חן אגרי, אזעקת אמת, באתר העין השביעית, 17 בספטמבר 2024 הדר גיל-עד, שיא בדיווחים על אלימות נגד להט"ב - וגם באפליה בבתי עסק, באתר ynet, 19 במרץ 2023 גלי בת חורין, להט״ביסטאן: כך מתארגנת המהפכה שמנצלת את להט"ביה ואוכלת את בניה | המגזין, באתר עכשיו 14, 30 במאי 2022 דוריאן ון אלן, ‏למה ערוץ 14 עובד שעות נוספות בהסתה נגד טרנסג'נדרים?, באתר ‏מאקו‏, 29 במרץ 2023 עידן יוסף-ימין, ‏מחאה מול אולפן ערוץ 14: "מפיצים תעמולת שנאה", באתר ‏מאקו‏, 15 ביוני 2022 דוד ורטהיים‏, שוב, מגזין ערוץ 14 בשער הומופובי; חושן: "לא ניתן לאף אחד לפגוע בנוער הגאה", באתר וואלה, 28 במרץ 2023 חגי עמית, במציאות האלטרנטיבית של ערוץ 14, שקמה ברסלר וג'ו ביידן הם האויב האמיתי, באתר TheMarker‏, 10 בדצמבר 2023 ערוץ 14 מסתבך: מי נאלץ להפסיק להופיע מידית?, באתר אייס, 27 בנובמבר 2023 לילך שובל, שעות לפני הטבח ב-7 באוקטובר: בישראל זיהו טלפונים עם סים ישראלי שהופעלו ברצועה, באתר ישראל היום, ‏26 בפברואר 2024 אנה ברסקי, ‏בלילה שלפני הטבח: מחבלי נוח'בה החליפו לסים ישראלי בטלפונים, באתר מעריב אונליין, 26 בפברואר 2024 רועי אבן, ‏"משמר הגבול" היא הסדרה הכי טובה כרגע - וגם תמרור אזהרה, באתר ‏מאקו‏, 2 בנובמבר 2023 לילך וולך, בערוץ 14 צריכה להופיע כתובית קבועה: המציג אינו עיתונאי, באתר הארץ, 19 בנובמבר 2023 יסמין גואטה, המקור הבעייתי של ערוץ 14: האם הנתונים שמציג במלחמה התקבלו מחמאס?, באתר TheMarker‏, 1 בנובמבר 2023 איתמר ב"ז, בחירה אכזרית, באתר העין השביעית, 27 באוקטובר 2023 אורן פרסיקו, בערוץ 14 מגדירים את כל האוכלוסיה האזרחית בעזה כ"מחבלים", באתר שקוף, ‏2023-10-14 מיקי לוין, ‏הפטריוטים הפכו את העבריין אופיר לוזון לגיבור - אבל אז גילינו עוד דבר מזעזע | מיקי לוין, באתר מעריב אונליין, 30 במאי 2024 עידו דוד כהן, ארגוני זכויות אדם: בערוץ 14 השמיעו יותר מ–50 קריאות לביצוע רצח עם, באתר הארץ, 24 בספטמבר 2024 חן אגרי, שיח הנקמה שסיבך את ישראל: מבנימין נתניהו עד ינון מגל, מאליהו יוסיאן עד לאייל גולן, באתר העין השביעית, 4 בינואר 2024 סבסטיאן בן־דניאל, בדרך להאג, לישראל יש רדיו רואנדה משלה בערוץ 14 ובטוויטר, באתר הארץ, 3 בינואר 2024 ירון זילברשטיין‏, בוגדים מבפנים, האיש בחולצה הכחולה ועוד תיאוריות קונספירציה של ה-7 באוקטובר, באתר וואלה, 7 באוקטובר 2024 "אין על זה מחילה": שי גולדן סילק פרשן מאולפן ערוץ 14 | ישראל היום, באתר www.israelhayom.co.il, ‏2023-10-17 פאנליסט ערוץ 14 כתב: "הייתי בורג במכונה שהביאה עלינו את האסון" - ומחק, באתר מעריב אונליין, 15 באוקטובר 2023 נירית אנדרמן, פאנליסט בערוץ 14: "הייתי בורג במכונה שהביאה עלינו את האסון", באתר הארץ, 14 באוקטובר 2023 איתמר ב"ז, בואי לערוץ 14, ספרי בשידור סיפור שקרי, קבלי 1,000 שקל במזומן, באתר העין השביעית, 6 באוקטובר 2024 The song that inspired the Arab world ראו גרסה מאז של הערך "המנון הרשות הפלסטינית" נתי טוקר, ערוץ 20 ישלם פיצוי לרופאים ערבים בשל דיווח שגוי כי שרו את ההמנון הפלסטיני, באתר TheMarker‏, 16 ביולי 2019 אורן פרסיקו, מסתבר שלא כל התרנגולות נראות אותו דבר, באתר העין השביעית, 30 באוקטובר 2021 ההתנצלות מפי הלל ביטון רוזן, באתר טוויטר, 8 בנובמבר 2021 אורן פרסיקו, ערוץ 14 הפסיד בתביעת דיבה: "אין המדובר בעיתונות אחראית, זהירה והוגנת", באתר העין השביעית, 27 ביוני 2023 תביעת ענק הוגשה נגד ערוץ 14; שטראוס הקפיאה הפרסום בערוץ, באתר וואלה, 31 ביולי 2023 גיל משעלי, ‏אחרי הסערה: הרשות השנייה פתחה בהליך הפרה לכאורה לערוץ 14, באתר ‏מאקו‏, 30 במאי 2024 שוקי טאוסיג, נדחתה תביעת ערוץ 14 בנוגע לסלקציה בסיקור החטופים, באתר העין השביעית, 14 ביולי 2024 טלי חרותי-סובר, 1,500 שקל וגם אתם יכולים "למכור חדשנות" בערוץ 14, באתר הארץ, 9 באפריל 2023